laion/Wikipedia-Exotic huggingface dataset:
מועדון מין

מועדון מין, הידוע גם בתור מועדון סווינגינג או מועדון לייף סטייל, הוא מועדון המארגן פעילויות הקשורות ליחסי מין, או מועדון שבהם החברים יכולים לעסוק בפעילות מינית עם חברים אחרים. מועדון מין שונה מבית בושת בכך שבעוד שחברי מועדוני מין משלמים דמי כניסה ועשויים לשלם דמי חברות שנתיים, הם יקיימו יחסי מין עם חברים אחרים, ולא עם עובדי מין. ישנם מועדוני מין פרטיים, שכדי למנוע בעיות משפטיות, לא פועלים במקום מוגדר, בדרך כלל במסיבות פרטיות בבתים או במקומות שכורים. חלק ממועדוני המין דורשים הצגת תעודת זהות, ואפילו בדיקה למציאת מחלות מין. בנוסף לנטייה מינית, מועדוני המין מתבססים בדרך כלל על קריטריונים ספציפיים, כגון BDSM או בעלי זקן. חלק ממועדוני המין עשויים לכלול חדרי מציצנות, בר ורחבת ריקודים. חלק ממעודוני המין עשויים לתת מענה לפעילויות מיניות לא קונבנציונליות, כגון גאנג באנג, BDSM או פטישיזם. מועדוני מין, בדרך כלל, אינם מפרסמים ישירות לקהל הרחב, אלא מסתמכים בדרך כלל על אתר אינטרנט משלהם, רשתות חברתיות או מפה לאוזן. אקסהיביציוניזם מועדון פטיש סאונה (מועדון מין) חנות מין מועדון חשפנות סווינגינג מדיה וקבצים בנושא מועדון מין בוויקישיתוף Behind closed doors: The swinging Noughties, The Independent, (21 January 2007). A New Look at Sex, Society for Human Sexuality, (September 27, 2007). White, Rachel. "Feature article: Exploring Chicago's All-Bi Swingers Club". 2010-06-14. gapers Block. נבדק ב-2010-06-24. A New Look at Sex, Society for Human Sexuality, (September 27, 2007) Behind closed doors: The swinging Noughties, The Independent, (21 January 2007).
שרקדקרסטור

שרקדקרסטור (בהונגרית: Sarkadkeresztúr) הוא כפר בנפת שרקד שבמחוז בקש בדרום מזרח הונגריה. עד לשואה הייתה בו קהילה יהודית קטנה. כמו יישובים רבים באירופה גם מספר התושבים בשרקדקרסטור נמצא בירידה. בשנת 1990 חיו בכפר 1,996 תושבים, ובשנת 2021 רק 1,406 תושבים. יהודים ישבו בשרקדקרסטור במאה ה-19, היה להם בית כנסת ובית הקברות. עד השואה, כל המשפחות היהודיות גורשו. בשנת 1944 נרצחו חלקם בשואת יהודי הונגריה. מדיה וקבצים בנושא שרקדקרסטור בוויקישיתוף אתר האינטרנט הרשמי של שרקדקרסטור (בהונגרית) נתוני הכפר באתר הלמ"ס ההונגרי תיעוד יהודי שרקדקרסטור שנרצחו בשואה מפקדי האוכלוסין של יהודי הונגריה, 1993
אויסלונטה

אויסלונטה (בהונגרית: Újszalonta) הוא כפר קטן בנפת שרקד שבמחוז בקש בדרום מזרח הונגריה. כמו יישובים רבים באירופה גם מספר התושבים באויסלונטה נמצא בירידה. בשנת 1990 חיו בכפר 158 תושבים, ובשנת 2021 רק 102 תושבים. עד שנת 1920 היה הכפר חלק מנג'סלונטה (הו') שנמצא כיום ברומניה. מדיה וקבצים בנושא אויסלונטה בוויקישיתוף אתר האינטרנט הרשמי של אויסלונטה (בהונגרית) נתוני הכפר באתר הלמ"ס ההונגרי
מתיאו קאסיירה

סנדר מתיאו קאסיירה קאבסס (בספרדית: Zander Mateo Cassierra Cabezas; נולד ב-13 באפריל 1997) הוא כדורגלן קולומביאני, המשחק בעמדת החלוץ בזניט סנקט פטרבורג מליגת העל הרוסית. מתיאו קאסיירה נולד ב-13 באפריל 1997 בברבקואס, קולומביה. הוא שיחק בקבוצת הנוער של דפורטיבו קאלי, אחד המועדונים החזקים בקולומביה. הוא הרשים במבחנים והועלה לקבוצה הבוגרת של דפורטיבו קאלי, במדיה הבקיע 12 שערים בשנה וחצי. קאסיירה הופיעה גם במשחקי גביע ליברטדורס כשבאפריל 2016, כבש צמד במשחק מול בוקה ג'וניורס. בקיץ 2016 החלוץ עבר לאירופה. הוא שיחק בקבוצת הנוער של אייאקס. בשתי עונותיו בה, קאסיירה כבש 29 שערים. ברם, בקיץ 2018 הושאל לחרונינגן לחצי שנה. לאחר מכן עבר לארגנטינה, בה שיחק בקבוצת ראסינג קלוב במשך חצי שנה. בתחילת ספטמבר 2019, הוא עזב את אייאקס ועבר לבלננסש הפורטוגזית. בעונת 2019/20 הבקיע 4 שערים באליפות פורטוגל ובעונת 2020/21 הרשים יותר כשהבקיע 10 שערים. בקיץ 2021 מכבי תל אביב הביעה בו עניין, אך לבסוף חתם בסוצ'י מליגת העל הרוסית בכדורגל, שחיפשה אז מחליף לאנטון זאבולוטני, שעבר לצסק"א. בסוצ'י כבש קאסיירה במשחק הראשון מול אופה, ובסך הכל בעונת 2021/22 כבש 14 פעמים והיה לסגן מלך השערים בליגה, כשהוליך את קבוצתו גם לסגנות אליפות הליגה. בקיץ 2022 חתם ל-3 שנים בזניט סנקט פטרבורג. הוא שותף במשחק הסופר קאפ הרוסי נגד ספרטק מוסקבה והבקיע את שער הבכורה במדי זניט במשחק רשמי, כשהבקיע בדקה 93 ובכך סייע לקבוצתו להשיג זכייה שביעית בטורניר הסופר קאפ, במשחק שהסתיים בתוצאה 4:0. ב-9 בפריל 2022 הבקיע את שער הבכורה במדי זניט, בניצחון 2:1 על לוקומוטיב. בינואר 2024 האריך את חוזהו בקבוצה עד 2027. ב־19 במאי 2024 כבש לראשונה בקריירה 5 שערים במשחק אחד בניצחון 1-5 על אחמט גרוזני ובתום העונה הוכתר למלך השערים של ליגת העל הרוסית בכדורגל כשהבקיע 21 שערים ב-28 הופעות. דפורטיבו קאלי אליפות קולומביה (1): אפראטורה 2015 קבוצת הנוער של אייאקס אליפות ליגת המשנה ההולנדית (1): 2017/18 סוצ'י סגנות ליגת העל הרוסית בכדורגל: 2021/22 זניט אליפות רוסיה(2): 2022/23, 2023/2024 אליפות הסופר קאפ הרוסי בכדורגל (3): 2022, 2023, 2024 גביע רוסיה (1): 2024 מדיה וקבצים בנושא מתיאו קאסיירה בוויקישיתוף מתיאו קאסיירה, באתר Transfermarkt מתיאו קאסיירה, באתר Soccerway מתיאו קאסיירה, באתר WorldFootball.net מתיאו קאסיירה, באתר FootballDatabase.eu רז אמיר, ‏פערים בין מכבי תל אביב לבלננשש על קאסיירה, באתר ONE‏, 15 ביולי 2021
ז'דאן

ז'דאן (בהונגרית: Mezőgyán) הוא כפר בנפת שרקד שבמחוז בקש בדרום מזרח הונגריה. עד לשואה הייתה בו קהילה יהודית קטנה. כמו יישובים רבים באירופה גם מספר התושבים בז'דאן נמצא בירידה. בשנת 1990 חיו בכפר 1,885 תושבים, ובשנת 2021 רק 1,648 תושבים. יהודים ישבו בז'דאן במאה ה-19, ומשנת 1865 היו חלק מקהילת טולצ'ווה. בשנת 1944 נרצחו חלקם בשואת יהודי הונגריה. מדיה וקבצים בנושא ז'דאן בוויקישיתוף אתר האינטרנט הרשמי של ז'דאן נתוני הכפר באתר הלמ"ס ההונגרי תיעוד יהודי ז'דאן שנרצחו בשואה מפקדי האוכלוסין של יהודי הונגריה, 1993
ז'אן דו בארי (סרט)

ז'אן דו בארי (בצרפתית: Jeanne du Barry) הוא סרט דרמה-ביוגרפי צרפתי-בלגי-בריטי משנת 2023, שבוים ונכתב על ידי הבמאית והתסריטאית מייוון (צר') שגם מככבת בו כדמותה הראשית של מאדאם דו בארי, ולצדה מככבים ג'וני דפ, לואי גארל, פייר רישאר (צר') ונעמי לבובסקי. עלילת הסרט מגוללת את קורותיה של ז'אן, צעירה שנולדה למשפחה ממעמד נמוך הנחושה בדעתה לטפס בסולם החברתי – ואינה חוששת להשתמש בקסמה האישי וביופייה על מנת לעשות כן. היא הופכת לפילגשו של הרוזן דו בארי, והוא, בתורו, מחליט להציג אותה למלך לואי ה-15, בניסיון להתקרב לארמון המלוכה ולכסף ולכוח שמתלווים אליו. דרכה, המלך הנרגן והעייף מגלה מחדש את טעם החיים, והיא במהרה הופכת להיות המועדפת עליו; למורת רוחם של אנשי החצר שלו. מייוון – ז'אן דו בארי ג'וני דפ – לואי החמישה עשר, מלך צרפת לואי גארל פייר רישאר נעמי לבובסקי בנג'מין לאוורנה מלוויל פופאוד פסקל גרגורי אינדיה הייר בינואר 2022, נמסר על ליהוקו של ג'וני דפ לדמותו של לואי החמישה עשר, מלך צרפת בסרטה הביוגרפי של השחקנית-קולנוענית הצרפתייה-אלג'יראית מייוון (אנ'), שהתעתד לעסוק בדמותה של מאדאם דו בארי. במאי 2022, נמסר על ליהוקם של לואי גארל, פייר רישאר ונעמי לבובסקי לתפקידים שטרם פורסמו, בעוד שחברת "Wild Bunch" מכרה את זכויות הפצת הסרט במהלך פסטיבל הקולנוע בקאן 2022. ביולי 2022, נמסר על ליהוקם של בנג'מין לאוורנה, מלוויל פופאוד, פסקל גרגורי ואינדיה הייר. צילומי הסרט החלו ב-26 ביולי 2022, בוורסאי וברחבי פריז. "ז'אן דו בארי", במסד הנתונים הקולנועיים IMDb (באנגלית) "ז'אן דו בארי", באתר AllMovie (באנגלית) "ז'אן דו בארי", באתר Rotten Tomatoes (באנגלית) "ז'אן דו בארי", באתר Metacritic (באנגלית) "ז'אן דו בארי", במסד הנתונים הקולנועיים KinoPoisk (ברוסית) Roxborough, Scott (January 21, 2022). "Johnny Depp to Star as Disgraced King Louis XV in New Movie From French Director Maiwenn". The Hollywood Reporter. Archived from the original on January 22, 2022. Retrieved Juli 1, 2022. Grater, Tom (January 21, 2022). "Johnny Depp To Star As French King Louis XV In Historical Film". Deadline Hollywood. Retrieved Juli 1, 2022. Wiseman, Andreas (May 3, 2022). "Johnny Depp's New Movie Will Be On Sale At The Cannes Market, Actor Will Play French King Louis XV". Deadline Hollywood. Retrieved Juli 1, 2022. Long, Lacy (August 11, 2022). "Jeanne Du Barry Image Shows Johnny Depp as King Louis XV in Upcoming Drama". Collider. Retrieved August 13, 2022. Walsh, Savannah (May 3, 2022). "Johnny Depp's Big-Screen Return Is Coming". Vanity Fair. Retrieved Juli 1, 2022. Johnny Depp Stuns Fans With New Clean-Shaven Look As He Begins Working On Next Film, NDTV.com
גמר אליפות אירופה בכדורגל עד גיל 19 - 2022

גמר אליפות אירופה בכדורגל עד גיל 19 - 2022 היה המשחק האחרון באליפות אירופה בכדורגל עד גיל 19 - 2022, המהדורה ה-19 של אליפות אירופה בכדורגל עד גיל 19. המשחק התקיים באצטדיון אנטון מלטינסקי (אנ') שבטרנבה, סלובקיה, ב-1 ביולי 2022, ובו התמודדו נבחרות ישראל ואנגליה (אנ'), ששתיהן ניצחו בשלב חצי הגמר. זוהי הופעתה הראשונה של נבחרת ישראל בגמר הטורניר, והופעתה השלישית של נבחרת אנגליה בגמר הטורניר במתכונתו החדשה, בו זכתה בשנת 2017. נבחרת אנגליה הוכתרה לאלופת אירופה בכדורגל עד גיל 19. ערך מורחב – אליפות אירופה בכדורגל עד גיל 19 - 2022 נבחרת אנגליה עברה בקלות את שלב הבתים עם מאזן מושלם של 9 נקודות וללא ספיגת שערים, כאשר היא מנצחת את נבחרת אוסטריה בתוצאה 2-0, את נבחרת סרביה בתוצאה 4-0 ואת נבחרת ישראל בתוצאה 1-0. בשלב חצי הגמר פגשה נבחרת אנגליה את נבחרת איטליה, סגנית בית א', וניצחה אותה בתוצאה 2-1, משערים של אלכס סקוט וג'ארל קוואנסה. מלכי השערים של נבחרת אנגליה עד לשלב חצי הגמר הם קרני צ'וקוואמקה ודיין סקרלט, שהבקיעו שני שערים כל אחד. נבחרת ישראל עלתה לשלב חצי הגמר מהמקום השני בבית ב', כסגניתה של נבחרת אנגליה, לאחר שסיימה בתיקו 2-2 נגד נבחרת סרביה, ניצחה בתוצאה 4-2 את נבחרת אוסטריה, והפסידה בתוצאה 1-0 לנבחרת אנגליה. בשלב חצי הגמר פגשה נבחרת ישראל את נבחרת צרפת, מנצחת בית א', וניצחה אותה בתוצאה 2-1, משער עצמי של איסק טורה ושער נוסף של אל-ים קנצפולסקי. מלך השערים של נבחרת ישראל עד לשלב חצי הגמר הוא אוסקר גלוך, שהבקיע שני שערים.
מוסא דמבלה (אתלט)

מוסא דמבלה (בצרפתית: Moussa Dembélé; נולד ב-30 באוקטובר 1988) הוא אצן סנגלי, המתחרה בריצת משוכות. דמבלה השתתף במשלחת הסנגלית לאולימפיאדת לונדון והתחרה בריצת 110 מטר משוכות, אך נפסל לאחר שנפל במשוכה השמינית. הישג השיא שלו הוא מדליית ארד באליפות אפריקה באתלטיקה לנוער, שנערכה בעיר ואגאדוגו שבבורקינה פאסו בשנת 2007, לאחר שרץ 110 מטרים משוכות בזמן של 14.36. דמבלה השתתף במירוץ השליחים בריצת משוכות כחלק מנבחרת סנגל באליפות העולם לנוער ב-2006 ובאליפות אפריקה 2014. מוסא דמבלה, באתר olympedia.org מוסא דמבלה, באתר התאחדות האתלטיקה הבין-לאומית JO-ATHLETISME-REACTION : Moussa Dembélé ne comprend pas sa disqualification, EnQuete+ (באנגלית) Jeux Olympiques 2012 L'athlétisme sénégalais sur une bonne piste à Londres, web.archive.org
סקודטו

הסקודטו (באיטלקית: Scudetto, "מגן קטן") הוא עיטור שנענד על ידי מועדוני ספורט איטלקיים שזכו באליפות איטליה בענף הספורט שלהם בעונה הקודמת. הסקודטו נוצר בשנות ה-20 של המאה ה-20 כדי לכבד את הזוכה בליגת הכדורגל הלאומית של איטליה (ב-1929 מותגה מחדש כסרייה א') והקבוצה הראשונה שלבשה אותו הייתה גנואה ב-1924. מאוחר יותר הוא אומץ על ידי קבוצות של ענפי ספורט אחרים. המילה סקודטו משמשת גם לציון גביע הסרייה א', ו"זכייה בסקודטו" הוא ביטוי נרדף ל"זכייה בסרייה א'". המצאת הסקודטו מיוחסת בדרך כלל למשורר והמחזאי גבריאלה ד'אנונציו, שבצעירותו היה חסיד נלהב של כדורגל. בשנת 1920 סופחה לאיטליה העיר האוסטרו-הונגרית פיומה (כיום רייקה שבקרואטיה). ד'אנונציו הציע שקבוצת הכדורגל המקומית תכיר בתמיכה בריבונות האיטלקית על העיר על ידי ענידת מגן בעל שלושה צבעים בצבעי דגל איטליה - ירוק, לבן ואדום - על מדיה. ב-1924 אישרה התאחדות הכדורגל האיטלקית את ההחלטה לכבד את האלופה המכהנת, ואיפשרה לה לענוד את הסקודטו על חולצות המשחק שלה. מאז הפך הסקודטו לסמל האלופה המכהנת של כל ליגת ספורט באיטליה, כמו למשל אליפות הרוגבי יוניון האיטלקית שעם הקמתה ב-1928 אימצה גם היא את מנהג ענידת הסקודטו על חולצת האלופה המכהנת. הקוקארדה (באיטלקית: Coccarda) הוא הקוקאדה (Cockade) הלאומית של איטליה, מעין רונדל עגול בצבעי דגל איטליה (מבחוץ פנימה: אדום-לבן-ירוק). הקוקאדה נענדת, בדומה לסקודטו, על ידי מחזיקת הקופה איטליה (הגביע האיטלקי) בעונה שלאחר הזכייה. מדיה וקבצים בנושא סקודטו בוויקישיתוף "150 anni di D'Annunzio, l'ideatore dello scudetto sulle maglie da gioco" [יום הולדתו ה-150 של ד'אנונציו: היה ממציא הסקודטו על מדי ספורט]. Fanta Calcio (באיטלקית). 8 באפריל 2013. נבדק ב-2024-01-07. {{cite news}}: (עזרה) "Chi ha inventato lo Scudetto?" [מי המציא את הסקודטו?]. פוקוס. 25 באפריל 2016. נבדק ב-2024-01-07. {{cite news}}: (עזרה)
איברהים אולאוויין

איברהים אולאוויין (באנגלית: Ibrahim Olawoyin; נולד ב-1 בדצמבר 1997) הוא כדורגלן ניגרי המשחק בעמדת הקשר בקבוצת ריזספור ובנבחרת ניגריה. אולאוויין שיחק את משחקו הראשון בליגת העל הניגרית ב-13 בינואר 2019 בקבוצת אביה ווריורס, משחק אותו הפסידה קבוצתו 0–1 לבנסארווה יונייטד. ב-2019 עבר לאנוגו ריינג'רס. לאחר שרשם למעלה מ-40 הופעות בכל המסגרות באנוגו ריינג'רס, עבר לאנקרה קג'יורנגוג'ו מליגת המשנה הטורקית באוגוסט 2021. הוא ערך את הופעת הבכורה שלו בניצחון 0–2 של קבוצתו על אדנספור. בהופעתו השביעית במועדון, הוא כבש צמד והוביל את קבוצתו לניצחון 2–3 על אינסטנבולספור. ב-19 באוקטובר 2019 ערך אולאוויין את הופעת הבכורה שלו בנבחרת ניגריה, בניצחון 2-0 על נבחרת טוגו במסגרת מוקדמות אליפות האומות האפריקאיות 2020. מדיה וקבצים בנושא איברהים אולאוויין בוויקישיתוף איברהים אולאוויין, באתר Transfermarkt איברהים אולאוויין, באתר Soccerway איברהים אולאוויין, באתר WorldFootball.net איברהים אולאוויין, באתר National Football Teams איברהים אולאוויין, באתר FootballDatabase.eu Fisayo Dairo, Turkish side Keçiorengucü sign Ibrahim Olawoyin, ACLSports, ‏27 באוגוסט 2021 (באנגלית בריטית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איברהים אולאוויין".
מקסים בוטייה

מקסים אנדרה סילם בוטייה (בצרפתית: Maxime Andre Selam Bouttier ; נולד ב-22 ביולי 1993) הוא שחקן ודוגמן אינדונזי. בוטייה נולד ב-22 ביולי 1993 בפואטייה, צרפת. משפחתו ממוצא אינדונזי חזרה לאינדונזיה בילדותו. בוטייה החל את הקריירה שלו כדוגמן בבאלי, אינדונזיה. בשנת 2010 לוהק לתפקיד משנה באופרת הסבון האינדונזית "Arti Sahabat". הוא שיחק באופרות סבון אינדונזיות ובהן "Bulan on Mentari" ו- "Everything Love". בשנת 2012 ערך את הופעת הבכורה שלו בסרט הקולנוע "Forever Love". בוטייה שיחק בכמה סרטים רומנטיים, בין היתר בסרט הקולנוע האינדונזי "Kain Kafan Hitam", אותו גם ביים. בשנת 2021 לוהק לתפקיד בסרט הקולנוע "כרטיס לגן עדן" של הבמאי אול פארקר. זהו תפקידו הראשון מחוץ לאינדונזיה. מקסים בוטייה, ברשת החברתית אקס (טוויטר) מקסים בוטייה, ברשת החברתית אינסטגרם מקסים בוטייה, במסד הנתונים הקולנועיים IMDb (באנגלית) Puput Puji Lestari, Profile Of Maxime Bouttier, Worldwide Soap Opera Artist, VOI.ID, ‏NaN בundefined NaN Kain Kafan Hitam 2019 - Maxime Bouttier, Haico Van Der Veken, Ajun Perwira, סרטון בערוץ "Therese Nicholas", באתר יוטיוב (אורך: 01:16:17) Molly Moss, Ticket to Paradise release date: Cast and trailer for Julia Roberts and George Clooney’s rom-com, Radio Times, ‏4 במאי 2022
מיכאיל מג'ארוב

מיכאיל איוואנוב מג'ארוב (בבולגרית: Михаил Иванов Маджаров‏; 12 בפברואר 1854, קופריבשטיצה, האימפריה העות'מאנית – 23 בינואר 1944, סופיה, ממלכת בולגריה) היה דיפלומט, משפטן, פובליציסט ופוליטיקאי בולגרי מראשי מפלגת העם של בולגריה, אשר בין 1919–1920 כיהן כשר החוץ הדתות של בולגריה בממשלתו של אלכסנדר סטמבוליסקי. מיכאיל מג'ארוב נולד בקופריבשטיצה ורכש השכלה תיכונית בפלובדיב. בהמשך סיים את מכללת רוברט בקונסטנטינופול ורכש השכלה אקדמית במשפטים באוניברסיטת מוסקבה. הוא הצטרף למפלגת העם של רומליה המזרחית ונמנה עם פעיליה הבולטים. ב-1886 לאחר הפוטש נגד אלכסנדר באטנברג, נסיך בולגריה נעצר מג'ארוב והואשם בקשירת קשר לביצוע עבירה. לאחר מספר חודשים שוחרר ועזב את בולגריה. הוא שהה בגלות שנתיים ולאחר שובו עסק בעריכת דין ופרסם מאמרים פובליציסטיים. מג'ארוב הצטרף למפלגת העם של בולגריה ובין 1894–1899 כיהן כשר למבני ציבור, דרכים ותקשורת בממשלתו קונסטנטין סטואילוב. בשנים 1913–1914 כיהן כשגריר בולגריה לבריטניה וחתם בשם ממלכת בולגריה על הסכם לונדון שסיים את מלחמת הבלקן הראשונה. בשנים 1914–1915 כיהן כשגריר בולגריה לאימפריה הרוסית. מג'ארוב כיהן כשר הפנים בממשלתו של סטויאן דאנב, כשר המלחמה בממשלתו של תאודור תאודורוב וכשר החוץ בממשלתו הראשונה של אלכסנדר סטמבוליסקי. ב-1922 נכלא למשך מספר חודשים בהנחיית ראש הממשלה סטמבוליסקי. מג'ארוב שוחרר לאחר ההפיכה הצבאית אשר במהלכה הודח ונרצח סטמבוליסקי. בהמשך, הצטרף למפלגת "הברית הדמוקרטית הבולגרית". ב-1937, בגבור התופעות האנטישמיות בבולגריה, וההשפעה הגוברת של התנועה הנאצית על החברה בבולגריה, ערכה הקונסיסטוריה היהודית סקר בקרב 60 מדינאים, סופרים, אמנים ועסקני ציבור, בדבר גישתם לתורת הגזע ולאנטישמיות. מיכאיל מג'ארוב נמנה עם המשיבים ובתשובותיו שלל את תורת הגזע, וציין כי שוויון זכויות ליהודי בולגריה הוא דבר המובן מאליו. בינואר 1944 נפצע מג'ארוב קשה במהלך הפצצה של בעלות הברית על סופיה, ונפטר בהמשך מפצעיו. מג'ארוב היה נשוי ואב לשני ילדים. ביתו אנה קמנובה (1982-1894) נישאה לפטקו סטאינוב לימים שר החוץ של בולגריה. מדיה וקבצים בנושא מיכאיל מג'ארוב בוויקישיתוף שרי החוץ של בולגריה, באתר משרד החוץ של בולגריה (בבולגרית). The literary heritage of Mikhail Madjarov, באתר slovo.bg/old (בבולגרית). מיכאיל מג'ארוב - ביוגרפיה קצרה, באתר saedinenieto.bg (בבולגרית). אלברט רומנו, הציבור הבולגרי ויחסו לגזענות ולאנטישמיות, בתוך: אנציקלופדיה של גלויות - יהדות בולגריה, ירושלים, 1967, עמוד 606.
לנדקרויצר P. 1000

לנדקרויצר P. 1000 (בגרמנית: Landkreuzer P. 1000) היה פרויקט שמעולם לא יצא לפועל של גרמניה הנאצית לבנות טנק במשקל של כ-1000 טון לשימוש במהלך קרבות מלחמת העולם השנייה. הרעיון הראשוני לבנייתו הוצע על ידי מנהל קרופ, אדוארד גרוטה ביוני 1942, שכבר כינה אותו בשם "לנדקרויצר". העיצובים והשרטוטים שהוגשו של הרכב הוצגו בדצמבר 1942. הטנק תוכנן להיות במשקל של כ-1,000 טון ובכך היה כבד ב-812 טונים מהפאנצר סימן 8 (הטנק הכבד ביותר שנבנה אי פעם והיה במשקל של כ-188 טון). הפרויקט זכה לתמיכתו האישית של הפיהרר, אדולף היטלר, שהביע עניין בפיתוח הטנק. על אף התכנונים הרבים ותמיכתו של היטלר, בסופו של דבר הפרויקט בוטל על ידי שר החימוש אלברט שפר בתחילת 1943. הגודל המוצע של הטנק היה עצום, המשקל המחולק שלו כלל כ-300 טון של חימוש (המשקל הכולל של התותחים עצמם היה 100 טון, כך ששריון הצריח היה אמור לשקול כ-200 טון), כ-200 טון של שריון הטנק ושלדו, וכ-100 טון של רכיבי מסילה ומכונאות, בעוד המשקל הנותר היה מחולק למאפיינים שונים של הטנק. המשקל העצום הזה היה אמור להתחלק על פני הקרקע בפלטפורמה באורך כ-39 מטרים ורוחב של כ-14 מטרים. ב-1941 ערכו אנשי משפחת קרופ מעקב אחר טנקים סובייטיים כבדים מ-1941, המחקר הוליד גם את הטנק הסופר-כבד פאנצר סימן 8. המחקר הוביל לכך שאחד מאנשי החברה, הציע ב-23 ביוני 1942 לקנצלר גרמניה, אדולף היטלר כלי של ארטילריה מונעת עצמית במשקל של כ-1,000 טון שאותו כינה "לנדקרויצר" (בגרמנית: רכב שטח). כדי להגן על הטנק העצום, הוא היה אמור לשאת שריון בגודל של כ-25 סנטימטרים, כמו כן כמה תותחי נ"מ היו אמורים להיות מותקנים על סיפון המנועים של הרכב כדי להדוף תקיפות מטוסי תקיפה של בעלות הברית. היטלר התלהב מהרעיון של אנשי חברת קרופ והורה להם להתחיל בפיתוחו של הטנק ב-1942. נכון ל-29 בדצמבר 1942 הושלמו כמה רישומים ראשוניים, עד אז קיבל הרעיון את השם "Ratte" (בגרמנית: עכברוש) מאת היטלר עצמו. שר החימוש של גרמניה הנאצית, אלברט שפר לא ראה פוטנציאל ריאלי בטנק וביטל את הפרויקט ב-1943 לפני שניתן היה לייצר אב טיפוס כלשהו וגם רבים אחרים ראו בפרויקט לא יותר מ, אם כי זה הוביל לרעיון של לנדקרוזר P.1500, שהיה כבד יותר מהלנדקרויצר P. 1000. מפציץ אמריקה מדיה וקבצים בנושא לנדקרויצר P. 1000 בוויקישיתוף Ellenbogen 2006, pp. 133–136. Hahn 1987, p. 93. Porter 2010, p. 70. Spielberger 1977, p. 136. Hahn 1987, p. 91. Spielberger 1977, p. 137. Hahn 1998, p. 92. ערך זה הוא קצרמר בנושא מלחמת העולם השנייה. אתם מוזמנים לתרום לוויקיפדיה ולהרחיב אותו.
בית הכנסת מאיור

האם התכוונתם ל... בית הכנסת מאיור (איסטנבול) בית הכנסת מאיור (בורסה) בית הכנסת מאיור (ברצלונה) בית הכנסת הגדול
Midnight Sun

Midnight Sun (בעברית: שמש-חצות) הוא אלבום האולפן השני של הזמרת-יוצרת הסקוטית מגי ריילי. האלבום יצא לאור ב-27 בספטמבר 1993, על ידי חברת התקליטים EMI ‏(Electric and Musical Industries). הוא הגיע בשיאו למקום ה-38 במצעד האלבומים הרשמי של שווייץ. באלבום נכלל הלהיט "Follow the Midnight Sun", שזכה להצלחה והפך לאחד מהמזוהים ביותר עם ריילי באותה העת. מידע על האלבום Midnight Sun באתר MusicBrainz האלבום Midnight Sun באתר Discogs Midnight Sun, 1993, נבדק ב-2022-07-01 australian-charts.com - Maggie Reilly - Midnight Sun, australian-charts.com
M.R. All the Mixes

M.R. All the Mixes (בעברית: מ.ר. כל המיקסים) הוא אלבום הרמיקס הראשון של הזמרת-יוצרת הסקוטית מגי ריילי. אלבום הרמיקס יצא לאור ב-15 במרץ 1996, על ידי חברת התקליטים EMI ‏(Electric and Musical Industries). האלבום כולל את הלהיט "To France" שחולק לשלושה רמיקסים. לאחר יציאתם של Echoes ו-Midnight Sun הוחלט להוציא אלבום רמיקס שיכלול רמיקסים שונים לשיריה של ריילי. מידע על האלבום M.R. All the Mixes באתר MusicBrainz All the Mixes by M.R. (Maggie Reilly) (בAustralian English), 1996-01-01, נבדק ב-2022-07-01
מיכל רשף (עיתונאית)

מיכל רשף (נולדה ב-2 ביוני 1985) היא עיתונאית ישראלית, כתבת חוץ בתאגיד השידור הישראלי. החל מ-2017 משמשת כמגישה מחליפה בתוכניות "העולם היום", "חדשות שישי", "חדשות הלילה" ובתוכניות נוספות. קודם לכן הייתה כתבת לענייני חינוך של אתר "וואלה" ובהמשך שימשה גם כמגישה מ-2009 עד שעברה לתאגיד השידור. את תחילת דרכה כעיתונאית התחילה רשף ב-2009 כאשר הצטרפה לאתר וואלה. תחילה שימשה ככתבת החינוך באתר, ולאחר מכן קודמה לתפקיד מגישה. בוואלה סיקרה, בין היתר, אירועים חדשותיים מרכזיים רבים, בהם הבחירות לנשיאות ארצות הברית, מבצע צוק איתן והבחירות לכנסת העשרים. ב-29 בנובמבר 2017 הודיעה רשף שלאחר 8 שנות עבודה בוואלה! היא עוזבת את האתר ועוברת לדסק החוץ בתאגיד השידור הישראלי. רשף משמשת גם כמנחה מחליפה בתוכניות כגון "העולם היום", "חדשות שישי" ו"חדשות הלילה". רשף נשואה לאמנון רבינוביץ' מנהל בית הספר גבעת גונן ואם לשניים, מתגוררת בצובה ציוץ של Michal Reshef ברשת החברתית אקס (טוויטר), ”תיקון קטן: נולדתי ב-2 ביוני 😀“ 28.06.22: כ-50 גופות מסתננים התגלו במשאית בטקסס, בביצוע העולם היום, סרטון באתר יוטיוב מוואלה לכאן: מיכל רשף תצטרף ותמונה לכתבת חוץ, באתר אייס, 29 בנובמבר 2017 הודעה בדף הפייסבוק של בעלה של רשף, פייסבוק, 22 באוגוסט 2021.
Emo Girl

"Emo Girl" (בעברית: "ילדת אימו") הוא סינגל שהוקלט על ידי הראפר האמריקאי משין גאן קלי, בהשתתפות וילו סמית'. הוא יצא לאור ב-4 בפברואר 2022, על ידי חברות התקליטים באד בוי רקורדס ואינטרסקופ רקורדס, כסינגל שני מתוך האלבום Mainstream Sellout. השיר הופק על ידי טראוויס בארקר. בשנת 2021, על פי דיווחים שפורסמו באתרי מוזיקה שונים, עבד משין גאן קלי על שיתוף פעולה עם סמית'. באותה העת שם השיר היה "Emo Prom",‏ והוא נחשף לראשונה ב-30 בינואר 2022 בחשבון הטיקטוק של קלי תחת הכותרת "Cherry Red Lipstick". עד יום צאת השיר, 4 בפברואר, צבר הסרטון של קלי כ-17 מיליון צפיות. הגרסה המלאה של השיר, בשם "Emo Girl", פורסמה ב-4 בפברואר, מיד לאחר שקלי הודיע ששם האלבום הבא שלו שונה מ-Born with Horns ל-Mainstream Sellout. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-58 מיליון השמעות. מגזין הבילבורד שיבח את השיר, ואף לקח אותו כדוגמה טובה לאופן שהוא קלי מיתג עצמו מחדש כאמן פופ-פאנק.‏ NME כינו את "Emo Girl" כ"רצועה בולטת" באלבום Mainstream Sellout. הם שיבחו על שיתוף הפעולה בין קלי לסמית' ובארקר. כתבי הרולינג סטון אהבו את קולו החזק שקלי הפגין לאורך השיר. ביקורות שליליות לא איחרו לבוא גם כן: העיתון Loudwire ראו במילות השיר כסתמיות ללא כל מקוריות וחדשניות, בעוד ש-The Daily Californian ציין לרעה את הפזמון החוזר על עצמו. מידע על הסינגל "Emo Girl" באתר מיוזיק בריינז מילות השיר "Emo Girl" באתר Genius סרטון השיר "Emo Girl" באתר יוטיוב "Machine Gun Kelly teases Willow collab 'Cherry Red Lipstick'". Nme.com. 30 בינואר 2022. נבדק ב-6 בפברואר 2022. {{cite web}}: (עזרה) "Machine Gun Kelly's new song Emo Girl featuring Willow will have you fist-pumping in your old fishnet gloves". Loudersound.com. 4 בפברואר 2022. נבדק ב-6 בפברואר 2022. {{cite web}}: (עזרה) Lipshutz, Jason (4 בפברואר 2022). "First Stream: New Music From Nicki Minaj & Lil Baby, Mitski, Machine Gun Kelly and More". Billboard.com. נבדק ב-6 בפברואר 2022. {{cite web}}: (עזרה) Shutler, Ali (25 במרץ 2022). "Machine Gun Kelly – 'Mainstream Sellout' review: pop-punk revival rolls on". NME. נבדק ב-3 באפריל 2022. {{cite web}}: (עזרה) Aaron, Charles (28 במרץ 2022). "Review: Machine Gun Kelly's 'Mainstream Sellout'". Rolling Stone. נבדק ב-31 במרץ 2022. {{cite journal}}: (עזרה) DiVita, Joe (4 בפברואר 2022). "Machine Gun Kelly Teams With Willow Smith on New Song 'Emo Girl'". Loudwire. נבדק ב-31 במרץ 2022. {{cite web}}: (עזרה) Harvey, Lauren (29 במרץ 2022). "Machine Gun Kelly falls flat on banal 'Mainstream Sellout'". The Daily Californian. נבדק ב-1 באפריל 2022. {{cite web}}: (עזרה) "The ARIA Report: Week Commencing 14 February 2022". The ARIA Report. Australian Recording Industry Association (1667): 4. 14 בפברואר 2022. {{cite journal}}: (עזרה) "NZ Hot Singles Chart". Recorded Music NZ. 14 בפברואר 2022. נבדק ב-12 בפברואר 2022. {{cite web}}: (עזרה) "ČNS IFPI". IFPI ČR. Note: Select SK SINGLES DIGITAL TOP 100 and insert 202213 into search. נבדק ב-4 באפריל 2022. {{cite web}}: (עזרה) "Veckolista Heatseeker, vecka 6". Sverigetopplistan. נבדק ב-11 בפברואר 2022. {{cite web}}: (עזרה)